nahid-hub/BLUGE-bengali-wikipedia-section-title-prediction huggingface dataset:
ইংল্যান্ডে স্টকটন এবং ডার্লিংটন রেলওয়ে চালু হওয়ার ৩০ বছরের মধ্যে ভারতের রেলওয়ে পরিবহন চালু করা হয়েছিল। গভর্নর জেনারেল লর্ড ডালহৌসি একটি বিশাল দেশের ওপর ব্রিটিশ নিয়ন্ত্রণ অর্জনের জন্য দ্রুত পরিবহনের সম্ভাব্যতা সম্পর্কে ভবিষ্যদ্বাণী করেছিলেন। শুধুমাত্র পরিবহন সামগ্রী ও জনগণের পরিবহন নয়, সশস্ত্র বাহিনী পরিবহনের জন্যও এই রেলপথের নির্মাণ শুরু হয়।

১৮৪৫ সালের ১ জুন ইস্ট ইন্ডিয়ান রেলওয়ে কোম্পানির গঠন হয় এবং ১৮৪৬ সালে কলকাতা থেকে মির্জাপুর হয়ে দিল্লি পর্যন্ত একটি রেলপথ নির্মাণের জন্য জরিপ সম্পন্ন করা হয়। ১৯৪৬ সালে মিরজাপুরের মাধ্যমে দিল্লিতে দিল্লি যান। কোম্পানিটি প্রাথমিকভাবে সরকারি গ্যারান্টি দিতে অস্বীকার করে, যা ১৮৪৯ সালে দেওয়া হয়েছিল। এর পরে, কলকাতা ও রাজমহলের মধ্যে একটি "পরীক্ষামূলক" লাইনের নির্মাণ ও পরিচালনার জন্য ইস্ট ইন্ডিয়ান রেলওয়ে কোম্পানি এবং ইস্ট ইন্ডিয়া কোম্পানির মধ্যে একটি চুক্তি স্বাক্ষরিত হয়, পরবর্তীতে দিল্লি পর্যন্ত প্রসারিত করা হবে মিরজপুরের মাধ্য দিয়ে। নির্মাণ শুরু ১৮৫১ সালে।

হাওড়া জংশন রেলওয়ে স্টেশনটি একটি টিনের ছাউনি ছিল এবং স্টেশন থেকে কলকাতায় পৌঁছানোর জন্য একটি ফেরী ব্যবহার করতে হত হুগলি নদী অতিক্রম করতে। ১৮৪৫ সালের ১৫ আগস্ট, পূর্ব অংশে প্রথম যাত্রী ট্রেনটি ৩৯ কিলোমিটার (২৪ মাইল) দূরে হুগলি পর্যন্ত পরিচালিত হয়। ১৮৫৫ সালের ১ ফেব্রুয়ারি প্রথম ট্রেনটি হুগলি হয়ে রণিগঞ্জ পর্যন্ত চলতে শুরু করে, হাওড়া থেকে এই রেলপথের মোট দৈর্ঘ ছিল ১৯৫ কিলোমিটার (১২১ মাইল)।

১৮৫৯ সালের অক্টোবরে রাজমহল পর্যন্ত এই পথটি সম্প্রসারিত করা হয়, এই আংশের রেলপথটি অজয় নদ অতিক্রম করে। রাজমহল থেকে, নির্মাণ দ্রুত গতিতে চলছিল, গঙ্গার তীরে পশ্চিম দিকে প্রবাহিত হচ্ছিল, ১৮৬১ সালে ভাগলপুর পৌঁছে যায় রেলপথটি, ১৮৬২ সালের ফেব্রুয়ারিতে মুঙ্গের এবং ১৮৬২ সালের ডিসেম্বর মাসে বারাণসী (গঙ্গা জুড়ে) শহরের বিপরীতে এবং এরপর যমুনা নদীর তীরে নাইনী পর্যন্ত রেলপথ। এই রেলপথ নির্মাণের কজে ইস্ট ইন্ডিয়ান রেলওয়ে (ইআইআর) জামালপুরে প্রথম সুড়ঙ্গ এবং আরাতে সোন নদী জুড়ে প্রথম প্রধান সেতু।

১৮৬৩-৬৪ সালে এলাহাবাদ-কানপুর-টুন্ডলা এবং আলীগড়-গাজিয়াবাদ বিভাগগুলিতে দ্রুত কাজ এগিয়ে যায়। দিল্লির কাছাকাছি যমুনা সেতুটি ১৮৬৪ সালে সম্পন্ন হয় এবং ইআইআর দিল্লি টার্মিনাস প্রতিষ্ঠা করে। ১৮৬৪ সালের ১ আগস্ট, কলকাতা থেকে দিল্লি যাওয়ার পথে প্রথম ট্রেনের কোচগুলি এলাহাবাদে ফেরী দ্বারা যমুনা নদী অতিক্রম হয়েছিল। এলাহাবাদে যমুনা সেতুটি ১৮৬৫ সালের ১৫ আগস্ট খোলা এবং ১৮৬৬ সালে কলকাতা ও দিল্লি সরাসরি সংযুক্ত হয়। ১ ডাউন/২ মেল ট্রেন, চলমান শুরু করে, যা কলকা মেলের পূর্বসূরী।
সঠিক অনুচ্ছেদ শিরোনাম কোনটি?
titleA. প্রথম ১ ডাউন/২ আপ মেইল ট্রেন
titleB. ইতিহাস
titleC. বৈদ্যুতীকরণ
titleD. "ছোট প্রধান লাইন"
উত্তর: titleA
১৯৯৭ সালে ফুটবল রেফারী হিসেবে অবসর নেয়ার পর প্রথম-শ্রেণীর ক্রিকেট পরিচালনার দিকে ঝুঁকে পড়েন। এপ্রিল, ১৯৯৮ সালের ওয়েস্ট ইন্ডিজ ক্রিকেট বোর্ড তাকে প্রথমবারের মতো খেলা পরিচালনার জন্য নিযুক্ত করে। সেন্ট ভিনসেন্টের কিংসটাউনে ওয়েস্ট ইন্ডিজ-ইংল্যান্ডের মধ্যকার একদিনের আন্তর্জাতিকে তার সাথে পীচের অন্যপ্রান্তে ছিলেন জনপ্রিয় আম্পায়ার স্টিভ বাকনর।

মে, ২০০০ সালে প্রথম টেস্ট খেলা পরিচালনায় অগ্রসর হন। অ্যান্টিগুয়া রিক্রিয়েশন গ্রাউন্ডে ওয়েস্ট ইন্ডিজ-পাকিস্তানের মধ্যকার খেলা ছিল ঐটি।

২০০২ সালে আইসিসি আম্পায়ারদের এমিরেটস আন্তর্জাতিক তালিকায় সদস্য হন। চার বছর এ প্যানেলের সদস্য ছিলেন। এ সময়ে তিনি চ্যাম্পিয়ন্স ট্রফি, অনূর্ধ্ব-১৯ ক্রিকেট বিশ্বকাপ ফাইনাল পরিচালনা করেন। ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা পরিচালনা করেন তিনি।

এপ্রিল, ২০০৬ সালে আইসিসি’র সেরা আম্পায়ার তালিকার সদস্য হিসেবে মনোনীত হন।

সঠিক অনুচ্ছেদ শিরোনাম কোনটি?
titleA. বিতর্ক
titleB. অবসর
titleC. ক্রিকেট আম্পায়ার
titleD. ফুটবল রেফারী
উত্তর: titleC
২০০৬ সাল পর্যন্ত ধনবাড়ী উপজেলা, মধুপুর উপজেলার অধীন ছিল। ১৮৯৮ সালে মধুপুর উপজেলায় থানা স্থাপনের পর ১৯৮৩ সালে মধুপুরকে উপজেলায় উন্নীত করা হয়। ২০০৬ সালের ১১ জুলাই মধুপুর উপজেলাকে বিভক্ত করে মধুপুর ও ধনবাড়ী নামে দুটি পৃথক উপজেলার সৃষ্টি হয়। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৬ সালের ১২ আগস্ট মধুপুর উপজেলার দ্বিতীয় পৌরসভা হিসেবে ধনবাড়ীতে তৃতীয় শ্রেণীর (গ-শ্রেণী) পৌরসভায় গঠন করে। ২০১১ সালের ২৬ মে সরকার ধনবাড়ী পৌররসভাকে দ্বিতীয় শ্রেণীর (খ-শ্রেণী) পৌরসভা হিসেবে স্বীকৃতি দেয়। পৌরসভার মোট আয়তন ২৪.৮৯ বর্গকিলোমিটার এবং এটি ৯টি ওয়ার্ড, ১১টি মৌজা ও ৩৫টি গ্রামের সমন্বয়ে গঠিত। সব ইউনিয়ন মিলিয়ে উপজেলাটি মোট ১১২টি মৌজা ও ১৬৮টি গ্রাম নিয়ে গঠিত। 
পৌরসভার নির্বাচিত মেয়র হলেন খন্দকার মঞ্জুরুল ইসলাম তপন এবং মোঃ হারুনার রশিদ ধনবাড়ী উপজেলা পরিষদের চেয়ারম্যান হিসেবে দায়িত্ব পালন করছেন। ১টি পৌরসভা ছাড়াও ধনবাড়ী উপজেলা মোট ৭টি ইউনিয়ন নিয়ে গঠিত। ইউনিয়নগুলো হলো, বীরতারা, বানিয়াজান, পাইস্কা, ধোপাখালী, যদুনাথপুর, মুশুদ্দি ও বলিভদ্র।

বাংলাদেশ জাতীয় সংসদ নির্বাচনে ধনবাড়ীর সংসদীয় আসন টাঙ্গাইল-১। মধুপুর ও ধনবাড়ী উপজেলা নিয়ে গঠিত এ আসনটি জাতীয় সংসদে ১৩০ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই মধুপুরের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন জাতীয় সমাজতান্ত্রিক দলের আব্দুস সাত্তার। ১৯৭৯ সালে বাংলাদেশ জাতীয়তাবাদী দলের (বিএনপি) সৈয়দ হাসান আলী চৌধুরী, ১৯৮৬ সালে আওয়ামী লীগের নিজামুল ইসলাম, ১৯৮৮ সালে সতন্ত্র প্রার্থী খন্দকার আনোয়ারুল হক বিজয়ী হন।

১৯৯১ সালে পঞ্চম ও জুন ১৯৯৬ তারিখের সপ্তম জাতীয় সংসদ নির্বাচনে আওয়ামী লীগের আবুল হাসান চৌধুরী সংসদ সদস্য হন। তিনি শেখ হাসিনার প্রথম মন্ত্রীসভায় বাংলাদেশের পররাষ্ট্র মন্ত্রণালয়ের প্রতিমন্ত্রী হিসেবে দায়িত্ব পালন করেন। এছাড়া তিনি ১৯৯১ সালে গঠিত সংসদে বিরোধীদলীয় হুইপ ছিলেন। ফেব্রুয়ারি ১৯৯৬ তারিখে ষষ্ঠ জাতীয় সংসদ নির্বাচনে বিএনপির আব্দুস সালাম তালুকদার সংসদ সদস্য নির্বাচিত হন। তিনি বিএনপির মহাসচিব ও স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবে দায়িত্ব পালন করেন।

২০১৮ সালের সর্বশেষ একাদশ জাতীয় সংসদ নির্বাচনে আব্দুর রাজ্জাক বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন। তিনি ২০০১ সালে অষ্টম, ২০০৮ সালে নবম এবং ২০১৪ সালের দশম জাতীয় সংসদ নির্বাচনেও এ আসন থেকে নির্বাচিত হন। রাজ্জাক আওয়ামী লীগের সর্বোচ্চ নীতিনির্ধারণী ফোরাম সভাপতিমণ্ডলীর সদস্য ও বিভিন্ন মন্ত্রণালয়ের মন্ত্রী ছিলেন। শেখ হাসিনার চতুর্থ মন্ত্রীসভায় তাকে কৃষি মন্ত্রণালয়ের মন্ত্রীর হিসেবে দায়িত্ব প্রদান করা হয়।

সঠিক অনুচ্ছেদ শিরোনাম কোনটি?
titleA. সংখ্যাগত উপাত্ত
titleB. ভূ-প্রকৃতি
titleC. প্রশাসন
titleD. উল্লেখযোগ্য স্থান
উত্তর: titleC
বাপ্পি তার বন্ধুদের নিয়ে গ্রামে দস্যিপনা করে বেড়ায়। কাবিলা মামার জন্য বিয়ে ভেঙ্গে দেয়া বা কারো মুরগীর খামার নষ্ট করে তার সময় কাটে। তার বাবাও তাকে উৎসাহ যোগায়। একদিন তার এক বন্ধুর সাহায্যে সামসুদ্দিন চৌধুরী বাড়িতে ঢোকে। সেখানে চৌধুরীর নাতনী মাহীকে দেখে তার প্রেমে পড়ে। মাহীর প্রেম লাভের আশায় সে চৌধুরীর ছড়ি এবং মাহীর চাচীর প্রিয় টেপ রেকর্ডার চুরি করে। চুরি করে পালানোর পথে খড়ের গাদায় লুকিয়ে থাকার সময় বর্শার আঘাতে আহত হয়। আহত বাপ্পির অবস্থা দেখে এবং মাহীর প্রতি তার ভালোবাসার টান থেকে মাহীও তাকে পছন্দ করে।

এরই মধ্যে আবির্ভাব হয় সালাম জোয়ার্দারের। সে চৌধুরীর পালিত নাতনী মাহী/ফারিয়াকে তুলে নিতে আসে। কিন্তু চৌধুরীর বাধার কারণে সে ফিরে যায় এবং এ কাজের জন্য সন্ত্রাসী তুফানকে ভাড়া করে। তুফানের হাত থেকে বাঁচাতে বাপ্পি মাহীকে নিয়ে নির্জন পাহাড়ে চলে যায়।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. নির্মাণ
titleC. সঙ্গীত
titleD. মুক্তি
উত্তর: titleA
বিজ্ঞানী জি. জনস্টোন স্টোনি সর্বপ্রথম তড়িৎ রসায়নে ইলেকট্রনকে আধানের একটি একক হিসেবে আখ্যায়িত করেন এবং তিনিই ১৮৯১ সালে "ইলেকট্রন" নামকরণ করেন। ১৮৯০-এর দশকে বেশ কয়েকজন বিজ্ঞানী বলেন যে তড়িৎ বিচ্ছিন্ন একেকের দ্বারা গঠিত হতে পারে এবং এভাবেই এ বিষয়ে সবচেয়ে ভাল ধারণা করা সম্ভব। এই এককগুলোর অনেক নামই প্রস্তাব করা হয়েছিল। কিন্তু তখনও পর্যন্ত বাস্তব ভিত্তিতে এর প্রমাণ দেয়া সম্ভব হয়নি।

সঠিক অনুচ্ছেদ শিরোনাম কোনটি?
titleA. শ্রেণীবিভাগ
titleB. প্রাথমিক পর্যায়
titleC. বৈশিষ্ট্য ও আচরণ
titleD. দৈনন্দিন ঘটনায় গুরুত্ব
উত্তর: titleB
ইন্দুরকানী উপজেলা পিরোজপুর জেলার সদর উপজেলার সাথে একিভূত ছিল। ৪ দলীয় জোট সরকারের আমলে ২০০২ সালের ২৭ মার্চ প্রশাসনিক পুনর্গঠন ও সংস্কারের জন্য জাতীয় বাস্তবায়ন কমিটির (নিকার)৮৭ তম বৈঠকে পিরোজপুরের ইন্দুরকানী থানাকে “জিয়ানগর” উপজেলা নামে নাম করণের প্রস্তাব আনা হয়। এরপর ২০০২ সালের ১৭ এপ্রিল তৎকালীন রাষ্ট্রপতির আদেশক্রমে পিরোজপুর সদর উপজেলার পত্তাশী, পাড়েরহাট ও বালিপাড়া এ ৩টি ইউনিয়নের ৯২.৫৫ বর্গ কি.মি. আয়তন নিয়ে জিয়ানগর উপজেলা নামে একটি নতুন প্রশাসনিক উপজেলা গঠন করার সিদ্ধান্ত গৃহীত হয়। এই আদেশের বলে ২০০২ সালের ২১ এপ্রিল তৎকালীন প্রধানমন্ত্রী বেগম খালেদা জিয়া স্থানীয় জনগনের দাবির প্রেক্ষিতে ইন্দুরকানী সফর করে ইন্দুরকানী কলেজ মাঠে এক জনসভায় ইন্দুরকানী থানাকে জিয়ানগর উপজেলা নামে উদ্বোধন করেন।

পরবর্তীতে, ২০১৭ সালের ৯ জানুয়ারী বর্তমান প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১১৩ তম সভায় পিরোজপুরের ৭ম উপজেলা জিয়ানগরের নাম পরিবর্তন করে পূর্বের ইন্দুরকানী থানার নামে নাম করনের প্রস্তাব অনুমোদন দেয়া হয় এবং এর ঠিক একমাস পরে (৮ ফেব্রুয়ারি, ২০১৭) স্থানীয় সরকার, পল্লী উন্নয়ন ও সমবায় মন্ত্রনালয়ের স্থানীয় সরকার বিভাগ (উপজেলা-১ শাখা) এর এক প্রজ্ঞাপন (গেজেট) জারীর মাধ্যমে নাম পরিবর্তনের আনুষ্ঠানিকতা সম্পন্ন করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. প্রশাসনিক এলাকাসমূহ
titleC. ভৌগলিক অবস্থান
titleD. ইতিহাস
উত্তর: titleD
দুই-তৃতীয়াংশের অধিক জনগণ (৭৪ মিলিয়ন জনগণ) ৩০ বছরের নিচে। নেট প্রাথমিক বিদ্যালয়ের ভর্তির পরিমাণ প্রায় ১০০%, যা থেকে বুঝা যায় এখানে জনসংখ্যার বৃদ্ধি পাচ্ছে।

২০০৫ সালে ইরানের জাতীয় বিজ্ঞান বাজেট ছিল প্রায় $৯০০ মিলিয়ন, যা ১৯৯০ সালের পরিমাণের প্রায় কাছাকাছি। ২০০০ সালের শুরুর দিকে ইরান তাদের জিডিপির ০.৪% গবেষণা ও উন্নয়ন খাতে বরাদ্দ করে, যা বিশ্বের গড় বরাদ্দের চেয়ে ১.৪% পিছনে। ২০০৯ সালে সরকারের মাঝারিমানের সীমা ২.৫% এর বিপরীতে গবেষণা খাতে জিডিপির ০.৮৭% বরাদ্দ রাখা হয়। ২০১১ সালে ইরান বৈজ্ঞানিক প্রবৃদ্ধিতে বিশ্বে প্রথম স্থান এবং ২০১২ সালে বৈজ্ঞানিক উৎপাদনে ১৭তম স্থান অধিকার করে।

ইরানের শিল্প খাত বিস্তৃত ও বৈচিত্রপূর্ণ। "দ্য ইকোনমিস্ট"-এর প্রতিবেদন অনুসারে শিল্পোন্নত দেশের তালিকায় ইরানের অবস্থান ৩৯তম, এবং ২০০৮ সালের এখানে প্রায় $২৩ বিলিয়ন মূল্যের শিল্প পণ্য উৎপাদিত হয়। ২০০৮ সালে সংগঠিত আন্তর্জাতিক আর্থিক সংকটে নিজেদের দূরে রেখে ২০০৮ থেকে ২০০৯ সালে ইরান বার্ষিক শিল্প উৎপাদন বৃদ্ধিতে ৬৯তম অবস্থান থেকে ২৮তম অবস্থানে পৌঁছায়।

একবিংশ শতাব্দীর শুরুতে শিল্প খাত (খনি ও উৎপাদন) ও কৃষি খাতের পর তৃতীয় বৃহত্তম খাত ছিল সেবা খাত। ২০০৮ সালে স্থুল অভ্যন্তরীণ উৎপাদন ছিল প্রায় $৩৮৪.৩ বিলিয়ন এবং মাথাপিছু স্থুল অভ্যন্তরীণ উৎপাদন ছিল $৫,৪৭০।

পরবর্তী পাঁচ বছরে জাতীয় স্থুল অভ্যন্তরীণ উৎপাদন দ্বিগুণ হবে বলে প্রত্যাশা করা হয়। তবে বাস্তবিক অর্থে স্থুল অভ্যন্তরীণ উৎপাদনের প্রবৃদ্ধি প্রত্যাশা করা হয় ২০১২-১৬ পর্যন্ত বছরে গড়ে ২.২%, যা বেকারত্বের হার কমানোর জন্য অপর্যাপ্ত। তাছাড়া তেল রফতানি অর্ধেক হ্রাস পাওয়ায় অর্থনীতি ভঙ্গুর হয়ে পড়ে। ২০১২ সালে ইরানি রিয়ালের মূল্য অর্ধেক কমে যায়, ফলে ইরান আমদানির বিকল্প শিল্প ও প্রতিরোধকারী অর্থনীতিতে পরিণত হয়। আন্তর্জাতিক মুদ্রা তহবিলের প্রতিবেদন অনুসারে ইরানের অর্থনীতি হল পরিবর্তনমূলক অর্থনীতি, যা পরিকল্পিত অর্থনীতি থেকে বাজার অর্থনীতিতে পরিবর্তিত হচ্ছে।

জাতিসংঘ ইরানের অর্থনীতিকে অর্ধ-উন্নত হিসেবে শ্রেণিভুক্ত করে। ২০১৪ সালে ওয়ার্ল্ড ইকোনমিক ফোরানের বৈশ্বিক প্রতিযোগিতা বিশ্লেষণে ইরান ১৪৪টি দেশের মধ্যে ৮৩তম স্থান অধিকার করে। রাজনৈতিক, নীতি ও তারল্যের স্থিতিশীলতাকে ইরানে ব্যবসায়ের ক্ষেত্রে সবচেয়ে সমস্যাপূর্ণ উপাদান হিসেবে চিহ্নিত করা হয়। মূলধন যোগানে সমস্যাও অপর একটি বড় কারণ, বিশেষ করে ক্ষুদ্র ও মাঝারি শিল্পের ক্ষেত্রে। ইরানের অধিকাংশ আর্থিক সম্পদ উৎপাদনের পরিবর্তে বাণিজ্য, চোরাচালান ও ফটকা ব্যবসা থেকে আসে। গোল্ডম্যান স্যাক্‌সের প্রতিবেদন অনুসারে ইরানের একবিংশ শতাব্দীতে বিশ্বের অন্যতম বড় অর্থনীতির দেশ হওয়ার সম্ভাবনা রয়েছে। ইরানের রাষ্ট্রপতি হাসান রুহানি ২০১৪ সালে বলেন যে আগামী ৩০ বছরের মধ্যে ইরানের শীর্ষ দশ অর্থনীতির দেশ হওয়ার সম্ভাবনা রয়েছে।

সঠিক অনুচ্ছেদ শিরোনাম কোনটি?
titleA. শ্রমশক্তি
titleB. সংস্কার পরিকল্পনা
titleC. সামষ্টিক অর্থনীতি
titleD. জাতীয় পরিকল্পনা
উত্তর: titleC
এএফপি, রয়টার্স, বিবিসি, আল জাজিরা, নিউ ইয়র্ক টাইমস, ওয়াশিংটন পোস্ট, ভয়েস অব আমেরিকা, গার্ডিয়ান, দ্য হিন্দু, গালফ নিউজ, দ্য ন্যাশনাল, এবিসি নিউজ এর মত স্বনামধন্য সংবাদমাধ্যমগুলোতে এই নিয়ে সংবাদ প্রচার করা হয়। বেশীরভাগ সংবাদে ভারতের সঙ্গে বাংলাদেশের চুক্তির সমালোচনার জন্য হত্যা করায় ক্ষমতাসীন ছাত্রলীগকে দায়ী করা হয়।

সঠিক অনুচ্ছেদ শিরোনাম কোনটি?
titleA. আন্তর্জাতিক সংবাদমাধ্যম
titleB. ব্যক্তিগত জীবন
titleC. বিচার কার্যক্রম
titleD. অন্যান্য বিশ্ববিদ্যালয়ে প্রতিবাদ
উত্তর: titleA
ইউনাইটেড পিপল’স ফ্রিডম অ্যালায়েন্সের প্রার্থী হিসেবে ২০১০ সালের সংসদীয় নির্বাচনে বিজয়ী হন জয়রত্নে। এসএলএফপি’র সর্বাপেক্ষা বয়োজ্যেষ্ঠ সদস্য জয়রত্নে ২১ এপ্রিল, ২০১০ তারিখে শ্রীলঙ্কার প্রধানমন্ত্রী হিসেবে শপথ গ্রহণ করেন। শ্রীলঙ্কার সংবিধান অনুযায়ী প্রধানমন্ত্রী সর্বাপেক্ষা আনুষ্ঠানিক পদ। এছাড়াও, তিনি বুদ্ধশাসনা ও ধর্মবিষয়ক মন্ত্রণালয়ের দায়িত্ব পালন করবেন।

সঠিক অনুচ্ছেদ শিরোনাম কোনটি?
titleA. শ্রীলঙ্কার প্রধানমন্ত্রী
titleB. রাজনীতিতে অংশগ্রহণ
titleC. মৃত্যু
titleD. প্রারম্ভিক জীবন
উত্তর: titleA
উষ্ণ অথবা শীতল মিষ্টান্নের সাথে তঞ্চিত ননী ব্যবহার করা যায়। তঞ্চিত ননী, বিশেষত ডেভনের তঞ্চিত ননী, যা ঘাসের কম ক্যারোটিনের জন্য কম হলুদ বর্ণযুক্ত হয়, তা নিয়মিত সেঁকার কাজে ব্যবহৃত হয়। এটি সমগ্র দক্ষিণ-পশ্চিম ইংল্যাণ্ড জুড়ে আইসননী ও ফাজজাতীয় (দই, মাখন প্রভৃতি সহযোগে প্রস্তুত একধরনের মিষ্টি) দ্রব্য প্রস্তুতিতে ব্যবহৃত হয়।

সঠিক অনুচ্ছেদ শিরোনাম কোনটি?
titleA. ময়রা
titleB. ঐতিহাসিক
titleC. ইউরোপীয় ইউনিয়নের নির্দেশিকা
titleD. বর্ণনা
উত্তর: titleA
প্রথম বিশ্বযুদ্ধের সময়ে তিনটি স্ক্যান্ডিনেভীয় দেশই নিরপেক্ষ থাকে। এলাকাগুলোর অর্থনীতিতে যুদ্ধের তাৎপর্যপূর্ণ প্রভাব অবশ্যই ছিল, প্রধানত জার্মানিতে ব্রিটেনের অবরোধের পরিণতি হিসেবে। যাইহোক, তারা ব্রিটেনের সাথে বাণিজ্য চুক্তি করে পরিস্থিতির মোড় ঘোরাতে সক্ষম হয়। নরওয়ের বিশাল সামুদ্রিক বাণিজ্য ব্রিটেনে অত্যাবশ্যক সরবরাহ করে কিন্তু জার্মান নৌবাহিনীর নির্বিচার আক্রমণের কারণে জাহাজ এবং নাবিকদের বিশাল লোকসানের সম্মুখীন হয়। ডেনমার্ক নিজেদের বেশিরভাগ সৈন্য ফেরত আনে, কিন্তু জার্মানি তারপরও ডেনিশ সার্বভৌমত্ব কিছু পরিমাণে নষ্ট করে, উদাহরণস্বরূপ ওরসান্ড খনন করে। দক্ষিণ জুটল্যান্ড থেকে বিশাল সংখ্যক আদিবাসী ডেনেরা জার্মান সেনাবাহিনীর হয়ে যুদ্ধ করে।

কল্যাণ রাষ্ট্রের উত্থান

তিনটি দেশেই কল্যাণ রাষ্ট্রের উত্থান হয় বিংশ শতাব্দীর শুরু থেকে মাঝামাঝি সময়ের মধ্যে। এটি আংশিকভাবে আসে সুইডেন এবং ডেনমার্কে সামাজিক- গণতান্ত্রিকদের এবং নরওয়েতে শ্রমিক দলের প্রভাবের কারণে।

সঠিক অনুচ্ছেদ শিরোনাম কোনটি?
titleA. প্রাগৈতিহাসিক যুগ
titleB. ফিনিশিয় যুদ্ধ
titleC. অভিবাসন
titleD. প্রথম বিশ্বযুদ্ধ
উত্তর: titleD
এমকে গ্যালাকটিকো সিলেট স্পোর্টস একাডেমি একটি ইংলিশ ফুটবল ক্লাব এমকে গ্যালাকটিকোস এফসির সহযোগিতায় ২০১৪ সালে সিলেটে প্রতিষ্ঠিত হয়েছিল। এটি একটি ফুটবল ও ক্রিকেট ভিত্তিক একাডেমি। একাডেমিতে ২০০-এরও বেশি কমবয়সী ছেলে এবং মেয়েরা অনুশীলন করে থাকে। যেখানে পুরুষ ও মহিলা উভয় বিভাগে বেশ কয়েকটি স্তরের দল রয়েছে, যারা স্থানীয় লিগ এবং টুর্নামেন্টে অংশ নেয়।

২০২০ সালের জানুয়ারিতে, একাডেমিটি ঘোষণা করে যে তারা ২০২০ সালের বাংলাদেশ মহিলা লীগে অংশ নেবে যা সাত বছর পরে আবার শুরু হচ্ছে। মহিলা দলের নাম হবে 'স্পার্টান এমকে গ্যালাকটিকো সিলেট এফসি'। মহিলা দলের প্রধান কোচ হিসাবে এএফসি 'এ' লাইসেন্সধারী লিয়াকত আলীর নাম ঘোষণা করা হয়। 

সঠিক অনুচ্ছেদ শিরোনাম কোনটি?
titleA. কারিগরি স্টাফ
titleB. পরিচালনা পর্ষদ
titleC. কর্মি
titleD. ইতিহাস
উত্তর: titleD
জলবায়ু পরিবর্তন শিক্ষার মূলধারায় নারীর সংখ্যা অপ্রতুল। উদাহরণস্বরূপ, ভূ-বিজ্ঞানে নারীরা সংখ্যালঘু। পরিসংখ্যান হতে জানা যায়, আবহবিদ্যা ও ভূবিজ্ঞানের এর মাত্র ২০% নারী। ইউ এস বায়ুমন্ডলীয় বিজ্ঞানে ডক্টরাল প্রোগ্রাম এর একটি সাম্প্রতিক বিশ্লেষণ হতে জানা যায়, টেনিউর ট্র‍্যাক ও টেনিউরড ফ্যাকাল্টির মাত্র ১৭% নারী, উচ্চতর পদে এর অনুপাত আরো কম, এবং ৫৩ % বিভাগে নারী ফ্যাকল্টি দুই বা তার চেয়ে কম। বাস্তুসংস্থান বিজ্ঞানে এ নারীদের অবস্থান এর চাইতে ভাল। একটি গবেষণায় দেখা যায়, বাস্তুবিদ্যার স্নাতকোত্তর শিক্ষার্থীর ৫৫% নারী কিন্তু টেনিউরড ফ্যাকাল্টির মাত্র ১/৩ অংশ নারী। আন্তর্জাতিক ফ্ল্যাগশিপ জার্নাল - বাস্তুবিদ্যা - এর ৩/৪ অংশ লেখা প্রবন্ধ পুরুষদের। নারীরা তুলনামূলক কম গবেষণা তহবিল পায় এবং সহকর্মীরা তাদের অবদানকে পর্যাপ্ত স্বীকৃতি দেয় না। আমেরিকান ইকলজিক্যাল সোসাইটিতে নারী সদস্য সংখ্যা ১৯৯২ সালের ২২% হতে ২০১০ সালে ৩৭% এ উন্নীত হয়েছে।

জাতিসংঘ শিক্ষা, বিজ্ঞান ও সংস্কৃতি সংস্থা বিশ্বব্যাপী নারীদের উপর উপাত্ত প্রকাশ করে। সামগ্রিকভাবে, লাতিন আমেরিকা, ওশেনিয়া ও ইউরোপ এ নারী বিজ্ঞান গবেষকদের অবস্থান ভাল (৩০%+), এবং এশিয়াতে সবচেয়ে কম (১৯%)।

সঠিক অনুচ্ছেদ শিরোনাম কোনটি?
titleA. বিজ্ঞান এবং জলবায়ু পরিবর্তনে নারীদের পক্ষে যুক্তি
titleB. বিজ্ঞানে নারীদের অবমূল্যায়ন
titleC. নারী এবং আন্তর্জাতিক জলবায়ু নীতি
titleD. জলবায়ু পরিবর্তন শিক্ষায় নারী
উত্তর: titleD
সিঙ্গাপুরের লায়ন সিটি কাপ থেকে অনুপ্রাণিত হয়ে এই প্রতিযোগিতাটিটি শুরু করা হয়। লায়ন সিটি কাপ বিশ্বের সর্বপ্রথম অনূর্ধ্ব-১৬ প্রতিযোগিতা।১৯৮২ সালে ফিফার তৎকালীন সেক্রেটারি-জেনারেল ১৯৮২ লায়ন সিটি কাপ প্রতিযোগিতাটি দেখেন।তখন তিনি এর জন্য সুপারিশ করেন।
১৯৮৫ সাল থেকে চীনে এই প্রতিযোগিতার প্রথম আসর অনুষ্ঠিত হয়। তারপর থেকে প্রতি দুই বছর অন্তর অন্তর প্রতিযোগিতাটি অনুষ্ঠিত হচ্ছে।প্রথমে অ-১৬ হলেও ১৯৯১ সাল থেকে অ-১৭ করা হয়।

৫ টি শিরোপা নিয়ে সবচেয়ে সফল দল হলো নাইজেরিয়া। ৩ টি শিরোপা নিয়ে ২য় অবস্থানে ব্রাজিল। মেক্সিকো ও ঘানার ২টি করে শিরোপা আছে।

সঠিক অনুচ্ছেদ শিরোনাম কোনটি?
titleA. ফলাফল
titleB. যোগ্যতা নির্ধারণ
titleC. ইতিহাস
titleD. মহাদেশীয় সফলতা
উত্তর: titleC
পানঘালের জন্ম ১৬ অক্টোবর, ১৯৯৫ সালে হরিয়ানা রাজ্যের ময়না গ্রামে। তার পিতা বিজেন্দর সিং, একজন কৃষক ছিলেন এবং তার বড় ভাই অজয়, যিনি ভারতীয় সেনাবাহিনীতে কাজ করতেন, তাকে ২০০৯ সালে বক্সিং গ্রহণ করতে অনুপ্রাণিত করেছিলেন। ২০০৯ সালে তিনি স্কুলে পড়তে পড়তে বক্সিং শুরু করেন। একই বছরে তিনি ওরঙ্গাবাদে অনুষ্ঠিত ২৫ তম জুনিয়র জাতীয় বক্সিং চ্যাম্পিয়নশিপে স্বর্ণপদক জিতেছেন। ২০১৩ সালে চেন্নাইতে এবং ২০১১ সালে পুনেতে অনুষ্ঠিত সাব-জুনিয়র ন্যাশনাল চ্যাম্পিয়নশিপে তিনি রৌপ্য পদক জিতেছিলেন। ২০১২ সালে, পাটিয়ালাতে আয়োজিত ৪৫ তম জুনিয়র বক্সিং চ্যাম্পিয়নশিপে তিনি রাজ্যের প্রতিনিধিত্ব করেন। তিনি বিশাখাপত্তনমে, প্রথম ডঃ বি.আর.আম্বেদকর ভারতীয় পুরুষ বক্সিং চ্যাম্পিয়নশিপে স্বর্ণপদক জিতেছিলেন। বিভিন্ন আন্তঃ বিশ্ববিদ্যালয় প্রতিযোগিতায় তিনি স্বর্ণপদক জিতেছেন এবং বিভিন্ন রাষ্ট্রীয় স্তরে চ্যাম্পিয়নশিপগুলিতে সেরা মুষ্টিযোদ্ধা হিসেবে মনোনীত করা হয়েছিল তাকে। মার্চ ২০১৮ সালে থেকে পানঘাল, ভারতীয় সেনাবাহিনীতে একজন জুনিয়র কমিশনড অফিসার (জেসিও) হিসাবে কাজ করছেন। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রাথমিক ও ব্যক্তিগত জীবন
titleC. ২০১৭, এশিয়ান অপেশাদার বক্সিং চ্যাম্পিয়নশীপ, তাশখন্দ
titleD. ২০১৭, এবিবিএর ওয়ার্ল্ড বক্সিং চ্যাম্পিয়নশিপ
উত্তর: titleB
শ্যামলী টেক্সটাইল ইঞ্জিনিয়ারিং কলেজটির দীর্ঘ ইতিহাস রয়েছে। "১৯৯৭ সালে, শ্যামলী লেডিয়াল টেকনিক্যাল কলেজ (এসআইটিসি) প্রযুক্তি প্রশিক্ষণ প্রদানের মাধ্যমে প্রযুক্তিগত শিক্ষা অর্জনের জন্য শ্যামলীতে প্রতিষ্ঠিত হয়েছিল। নতুন পরিশীলিত ও সর্বশেষ প্রযুক্তির চাহিদা বাড়ানোর চ্যালেঞ্জ মোকাবেলায় সিআইটিসি চেয়ারম্যান এই প্রতিষ্ঠানকে ডিপ্লোমা ইঞ্জিনিয়ারিংয়ে উন্নীত করার সিদ্ধান্ত নিয়েছেন। ২০০০ সালে বাংলাদেশ কারিগরি শিক্ষা বোর্ডের সাথে যুক্ত হয়ে ইঞ্জিনিয়ারিং ডিগ্রিতে চার বছর মেয়াদি ডিপ্লোমা দেওয়ার জন্য এটিকে নাম দিয়েছিলেন শ্যামলী লেডিয়াল পলিটেকনিক লনস্টিটি (এসআইপিআই)।টেক্সটাইল সেক্টরে বৈজ্ঞানিক ও প্রযুক্তিগত শিক্ষা ও গবেষণায় দক্ষতার মাধ্যমে বাংলাদেশ ও বিশ্বের অবদান; শিল্প ও সমাজের জন্য মূল্যবান সংস্থান হিসাবে পরিবেশন করা; এবং সকল বাংলাদেশের জন্য গর্বের কারণ হিসাবে রয়েছেন এসআইটিসি চেয়ারম্যান বিশ্ববিদ্যালয়ের সাথে সংযুক্ত হয়ে টেক্সটাইল ইঞ্জিনিয়ারিংয়ে ৪ বছরের স্নাতক ডিগ্রি দেওয়ার জন্য ২০১০ সালে এই প্রতিষ্ঠানটি বি.এসসি. ইঞ্জিনিয়ারিং কলেজে উন্নীত করার সিদ্ধান্ত নিয়েছিলেন এবং এর নাম রাখেন শ্যামলী টেক্সটাইল ইঞ্জিনিয়ারিং কলেজ।

সঠিক অনুচ্ছেদ শিরোনাম কোনটি?
titleA. ইতিহাস
titleB. ক্যাম্পাস
titleC. বহিঃসংযোগ
titleD. থাকার ব্যবস্থা
উত্তর: titleA
আসানসোল শহর রেল পরিবহনের কেন্দ্রবিন্দু। আসানসোল রেলওয়ে বিভাগ বর্তমানে পূর্ব রেল জোনের একটি অংশ। এই শহরটি আসানসোল রেল বিভাগের সদর দপ্তর হিসেবে কাজ করে এবং পশ্চিমবঙ্গ ও ঝাড়খণ্ড জুড়ে ছড়িয়ে ছিটিয়ে ৪৯৩ কিলোমিটার (৩০৬ মাইল) রেলপথ রয়েছে এই রেল বিভাগে। আসানসোল রেল বিভাগের স্টেশনগুলি হল অণ্ডাল, রাণীগঞ্জ এবং দুর্গাপুর। 

কলকাতা থেকে দিল্লি পর্যন্ত প্রধান রেললাইনটি শহরের মধ্য দিয়ে হাওড়া থেকে নতুন দিল্লির দিকে যায় এবং সীতারামপুর রেল জংশনে গ্রান্ড কর্ড লাইন যুক্ত রয়েছে, আসানসোল জংশনের সামান্য কিছু পশ্চিমে। বর্ধমান-আসানসোল রেল পথ হাওড়া-দিল্লি প্রধান লাইনের একটি অংশ। অন্ডালের সঙ্গে আসানসোল এবং পরে জামশেদপুর, পুরুলিয়া ও খড়্গপুর থেকে বাঁকুড়া পর্যন্ত রেলওয়ে ট্র্যাকের আরেকটি রেলপথ রয়েছে। একটি শাখা লাইন সাহেবগঞ্জ লুপের উপর সাঁথিয়া দিয়ে অন্ডালকে সংযুক্ত করেছে।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. যোগাযোগ ব্যবস্থা
titleC. আকাশপথ
titleD. রেলপথ
উত্তর: titleD
ফটিক অর্থ স্বচ্ছ ও ছড়ি অর্থ ঝর্ণা বা খাল। উপজেলার পশ্চিমাংশে ফটিকছড়ি খাল নামক একটি স্বচ্ছ ঝর্ণা আছে। নৈসর্গিক সৌন্দর্য্যে ভরা খালটি সীতাকুণ্ড পাহাড়ী রেঞ্জ থেকে উৎপন্ন হয়ে যোগিনী ঘাটা নামক স্থানে হালদা নদীর সাথে মিলিত হয়েছে। একসময় ফটিকছড়ি উপজেলার অবস্থান ছিল ভূজপুরের দক্ষিণ প্রান্ত দিয়ে প্রবাহিত এই ফটিকছড়ি নদীর তীরে। ফটিকছড়ি খাল থেকেই এই থানার নামকরণ হয়। পৌরসভা গঠিত হবার পর উপজেলার নামেই পৌরসভার নামকরণ হয়।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. জনসংখ্যার উপাত্ত
titleC. শিক্ষা ব্যবস্থা
titleD. নামকরণ
উত্তর: titleD
খেলোয়াড়ী জীবন থেকে অবসর গ্রহণের পর আম্পায়ার হিসেবে খেলা পরিচালনায় অগ্রসর হন। ১ জুন, ১৮৯৯ তারিখে নটিংহামে ইংল্যান্ড-অস্ট্রেলিয়ার মধ্যকার টেস্ট খেলাটি পরিচালনা করেছিলেন তিনি। এটিই তার একমাত্র টেস্ট খেলা পরিচালনা ছিল।

এছাড়াও, ফুটবল খেলায় রেফারির ভূমিকায় অবতীর্ণ হয়েছিলেন তিনি। এফএ কাপে প্রেস্টন নর্থ এন্ড বনাম হাইডের মধ্যকার খেলায় রেফারি ছিলেন তিনি। ঐ খেলায় ২৬-০ গোলে জয় পেয়েছিল প্রেস্টন দল।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. শৈশবকাল
titleD. আন্তর্জাতিক ক্রিকেট
উত্তর: titleA
৬ ফেব্রুয়ারি, ২০১৬ তারিখে ₹১.৯ কোটি রূপির বিনিময়ে দিল্লি ডেয়ারডেভিলসের পক্ষে খেলার জন্য চুক্তিবদ্ধ হন। সূচনাকালীন তার মূল্য ধার্য্য করা হয়েছিল ₹১০ লাখ রূপি। একইদিনে অনূর্ধ্ব-১৯ ক্রিকেট বিশ্বকাপ প্রতিযোগিতায় সেঞ্চুরি করে তিনি ভারতকে সেমি-ফাইনালে নিয়ে যান।

২০১৬ সালের ইন্ডিয়ান প্রিমিয়ার লীগে (আইপিএল) দিল্লি ডেয়ারডেভিলসের পক্ষে খেলার জন্যে চুক্তিবদ্ধ হন। আইপিএল মৌসুমের নিজস্ব তৃতীয় খেলায় ৪০ বলে ৬৯ রানের ইনিংস খেলেন। এরফলেন তার দল গুজরাত লায়ন্সের বিপক্ষে আট উইকেটে জয় তুলে নেয়। ২৫ বলে অর্ধ-শতরানের ইনিংস খেলেছিলেন ঋষভ পন্ত। ২০১৭ মৌসুমের ৪ মে তারিখে একই দলের বিপক্ষে ৪৩ বলে ৯৭ রান তুলেন। এরফলে তার দল সাত উইকেটে জয়লাভ করে।

মে, ২০১৮ সালের ইন্ডিয়ান প্রিমিয়ার লীগে সানরাইজার্স হায়দ্রাবাদের বিপক্ষে ৬৩ বলে অপরাজিত ১২৮ রানের দূর্দান্ত ইনিংস খেলেন ঋষভ পন্ত। টুয়েন্টি২০ খেলায় যে-কোন ভারতীয় ক্রিকেটারের এটি দ্বিতীয় ব্যক্তিগত সর্বোচ্চ রানের ইনিংস ছিল। তিনি মুরালি বিজয়ের রেকর্ড ভেঙ্গে ফেলেন ও মাস্টার্স চ্যাম্পিয়ন্স লীগে বীরেন্দ্র শেওয়াগের গড়া ১৩৪ রানের চেয়ে পিছিয়ে ছিলেন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. আন্তর্জাতিক ক্রিকেট
titleC. আইপিএল অধ্যায়
titleD. ২০১৬ আইসিসি অনূর্ধ্ব-১৯ ক্রিকেট বিশ্বকাপ
উত্তর: titleC
দ্বিতীয় সর্গের নাম ‘অস্ত্রলাভ’। লঙ্কার রাজলক্ষ্মী স্বর্গে এসে ইন্দ্রকে মেঘনাদের উদ্দেশ্য সম্পর্কে অবহিত করলেন। বললেন, “নিকুম্ভিলা যজ্ঞ সাঙ্গ করি, আরম্ভিলে/ যুদ্ধ দম্ভী মেঘনাদ, বিষম সঙ্কটে/ ঠেকিবে বৈদেহীনাথ, কহিনু তোমারে।” এই কথা শুনে ইন্দ্র শচীকে নিয়ে কৈলাসে এলেন। শিব তখন কৈলাসে ছিলেন না, যোগাসন নামে এক শৃঙ্গে ধ্যানে মগ্ন ছিলেন। তাই ইন্দ্র দুর্গাকেই অনুরোধ করলেন মেঘনাদের বিরুদ্ধে রামকে সাহায্য করার জন্য। এদিকে সখী জয়ার মুখে দুর্গা সংবাদ পেলেন যুদ্ধে বিজয় কামনায় রামচন্দ্রও দুর্গাপূজায় বসেছেন। দুর্গা তখন ইন্দ্র, শচী, কামদেব ও রতিকে নিয়ে যোগাসনে গেলেন। কামদেবের সাহায্যে শিবের ধ্যান ভঙ্গ করে রামের জন্য সাহায্যপ্রার্থনা করলেন। শিব ইন্দ্রকে দেবী মায়ার কাছে যেতে বললেন, “মায়ার প্রসাদে,/ বধিবে লক্ষ্মণ শূর মেঘনাদ শূরে।” মায়া সব শুনে ইন্দ্রকে কিছু মহাস্ত্র দিয়ে বললেন, “ওই সব অস্ত্রবলে নাশিলা তারকে/ ষড়ানন। ওই সব অস্ত্রবলে, বলি,/ মেঘনাদ-মৃত্যু, সত্য কহিনু তোমারে।/ কিন্তু হেন বীর নাহি এ তিন ভুবনে,/ দেব কি দানব, ন্যায়যুদ্ধে যে বধিবে/ রাবণিরে!” দেবী মায়ার অস্ত্র নিয়ে ইন্দ্র স্বর্গে ফিরে এলেন। পরে সহচর চিত্ররথের মারফৎ সেই সব অস্ত্র পাঠালেন রামের কাছে।

সঠিক অনুচ্ছেদ শিরোনাম কোনটি?
titleA. নবম সর্গ
titleB. দ্বিতীয় সর্গ
titleC. মাইকেল মধুসূদন দত্তের মন্তব্য
titleD. ষষ্ঠ সর্গ
উত্তর: titleB
পল্লী মঞ্চনাটক বলতে বাংলাদেশের ভৌগোলিক সীমার মধ্যে সৃষ্ট সকল ধরনের মঞ্চনাটককে বোঝায়। পল্লী মঞ্চনাটক সরাসরি স্থানীয় মানুষদের দ্বারা প্রয়োজনের তাগিদে সৃষ্টি হয়েছে। তবে এটা সংস্কৃত নাটকের মৌলিক কাঠামো পুরোপুরি অনুসরণ করেনি। লোকজ মঞ্চনাটকে, কলাকুশলীসহ অভিনেতা, নৃত্যশিল্পী, গায়ক, সঙ্গীতজ্ঞ, এবং পুতুল (পুরুষ ও মহিলা উভয়) অন্তর্ভুক্ত। এখানে পরিবেশনা কেবল সংলাপ বা বক্তব্যে সীমাবদ্ধ থাকেনি। এর সাথে যুক্ত হয়েছে ছন্দ, কাব্য, সঙ্গীত, নৃত্য প্রভূতি। বাংলাদেশের পল্লীনাট্য বর্ণনাত্মক, গীতি-নৃত্যমূলক, অধি-ব্যক্তিক, পুতুলনাট্য, যাত্রা, প্রভূতি ধরনের হয়ে থাকে।

সঠিক অনুচ্ছেদ শিরোনাম কোনটি?
titleA. গীতি-নৃত্যমূলক নাট্যরূপ
titleB. পল্লী মঞ্চনাটক
titleC. পটচিত্র প্রদর্শনী
titleD. পুতুলনাট্য
উত্তর: titleB